***Հ Ա Յ Տ Ա Ր Ա Ր ՈՒ Թ Յ ՈՒ Ն***

Կոտայքի մարզի Աբովյան համայնքի ղեկավարը հայտարարում է մրցույթ «Ա**բովյանի համայնքային կոմունալ տնտեսություն» համայնքային ոչ առևտրային կազմակերպության (այսուհետ՝ կազմակերպություն) տնօրենի** թափուր պաշտոնը զբաղեցնելու համար.   
Գործառույթներն են՝ կազմակերպում է համայնքի կոմունալ տնտեսության կառավարումը՝ այդ թվում աղբահանություն, ոռոգման աշխատանքների իրականացում, փողոցային լուսավորության ապահովում, քաղաքային աղբավայրերի սպասարկում, փողոցների նշագծում, լուսացույցերի անխափան աշխատանքներ, կանաչ տարածքների պահպանման աշխատանքներ։   
Իրականացնում է «Պետական ոչ առևտրային կազմակերպությունների մասին» ՀՀ օրենքով, այլ իրավական ակտերով և կազմակերպության կանոնադրությամբ սահմանված այլ լիազորություններ:   
 Թափուր պաշտոնի հիմնական աշխատավարձի չափը 420 000 (չորս հարյուր քսան հազար) դրամ է։   
Կազմակերպության գտնվելու վայրն է՝ Կոտայքի մարզ, քաղաք Աբովյան, Բարեկամության հրապարակ, 1, հեռախոս՝ 022235434:   
 Նշված թափուր պաշտոնը զբաղեցնելու համար մրցույթին մասնակցելու իրավունք ունեն Հայաստանի Հանրապետության այն գործունակ չափահաս քաղաքացիները, ովքեր ունեն՝   
1) բարձրագույն կրթություն.   
2) հանրային ծառայության առնվազն չորս տարվա ստաժ կամ առնվազն հինգ տարվա մասնագիտական աշխատանքային ստաժ կամ համապատասխան բնագավառի առնվազն երեք տարվա աշխատանքային ստաժ.   
Տնօրենի ընտրության լրացուցիչ պայմաններն են`   
1) տրամաբանելու և տարբեր իրավիճակներում կողմնորոշվելու ունակություն.   
2) ֆինանսատնտեսական գործունեության իրականացման կարողություն.   
3) համակարգչով և ժամանակակից այլ տեխնիկական միջոցներով աշխատելու ունակություն.  
4) աշխատանքի կազմակերպման և ղեկավարման անհրաժեշտ հմտություններ.   
5) ենթակաների հետ վարվելու անհրաժեշտ էթիկայի կանոնների իմացություն.   
6) առնվազն մեկ օտար լեզվի իմացություն:   
Մրցույթը կկայանա **2024 թվականի հունիսի 21-ին ժամը 10:00-ին** Աբովյանի համայնքապետարանի աշխատակազմի շենքի նիստերի դահլիճում (ք. Աբովյան, Բարեկամության հր-1):   
 Մրցույթի համար դիմումների ընդունման վերջնաժամկետն է` **06.06.2024թ.**  
Մրցույթին մասնակցելու համար քաղաքացիները Աբովյանի համայնքապետարանի աշխատակազմ են ներկայացնում`   
1) դիմում.

2) մեկ լուսանկար` 3x4 չափսի.

3) քաղվածք աշխատանքային գրքույկից կամ տեղեկանք աշխատանքային գործունեության մասին.

4) ինքնակենսագրություն.

5) անձնագրի կամ նույնականացման քարտի, բարձրագույն կրթությունը հավաստող փաստաթղթի, արական սեռի անձինք` նաև զինգրքույկի կամ դրան փոխարինող ժամանակավոր զորակոչային տեղամասին կցագրման վկայականի բնօրինակները և պատճենները.

6) տեղեկանք` մշտական բնակության վայրից.

7) հրատարակված հոդվածների ցանկ կամ գիտական կոչումը հավաստող փաստաթղթեր (դրանց առկայության դեպքում)։

Մրցույթին մասնակցելու համար դիմած քաղաքացին փաստաթղթերը ներկայացնում է անձամբ` անձնագրով կամ անձը հաստատող այլ փաստաթղթով:   
 Փաստաթղթերն ընդունվում են Աբովյանի համայնքապետարանի աշխատակազմում (ք. Աբովյան, Բարեկամության հր-1, 2-րդ հարկ, իրավաբանական բաժին, հեռ. 060 53-64-41, 060 53-64-27) ամեն օր` ժամը 9:00-ից մինչև 17:00-ը, բացի շաբաթ և կիրակի օրերից: